CELEX: 22010D0051
Language: bg
Date: 2010-04-30 00:00:00
Title: Решение на Съвместния комитет на ЕИП № 51/2010 от 30 април 2010 година за изменение на приложение XIII (Транспорт) и на приложение XIV (Конкуренция) към Споразумението за ЕИП

15.7.2010   
            
            
               BG
            
            
               Официален вестник на Европейския съюз
            
            
               L 181/19
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 51/2010
   от 30 април 2010 година
   за изменение на приложение XIII (Транспорт) и на приложение XIV (Конкуренция) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-долу „Споразумението“, и по-специално член 98 от него,
   като има предвид, че:
   
               (1)
            
            
               Приложение XIII към Споразумението беше изменено с Решение на Съвместния комитет на ЕИП № 33/2010 от 12 март 2010 г. (1)
               
            
         
               (2)
            
            
               Приложение XIV към Споразумението беше изменено с Решение на Съвместния комитет на ЕИП № 156/2006 от 8 декември 2006 г. (2)
               
            
         
               (3)
            
            
               Регламент (ЕО) № 906/2009 на Комисията от 28 септември 2009 година относно прилагането на член 81, параграф 3 от Договора за някои категории споразумения, решения и съгласувани практики между дружества за линейно корабоплаване (консорциуми) (3) следва да се включи в Споразумението.
            
         
               (4)
            
            
               Срокът на Регламент (ЕО) № 823/2000 на Комисията (4), който беше включен в Споразумението, изтече на 25 април 2010 г. и поради това той следва да бъде отменен от Споразумението,
            
         ПРИЕ НАСТОЯЩОТО РЕШЕНИЕ:
   Член 1
   След точка 10 (Регламент (ЕИО) № 2988/74 на Съвета) от приложение XIII към Споразумението се добавя следната точка:
   
               „10а.
            
            
               
                  32009 R 0906: Регламент (ЕО) № 906/2009 на Комисията от 28 септември 2009 година относно прилагането на член 81, параграф 3 от Договора за някои категории споразумения, решения и съгласувани практики между дружества за линейно корабоплаване (консорциуми) (ОВ L 256, 29.9.2009 г., стр. 31) (5).
            
         Член 2
   Приложение XIV към Споразумението се изменя, както следва:
   Текстът на точка 11в (Регламент (ЕО) № 823/2000 на Комисията) се заменя със следното:
   
      „32009 R 0906: Регламент (ЕО) № 906/2009 на Комисията от 28 септември 2009 година относно прилагането на член 81, параграф 3 от Договора за някои категории споразумения, решения и съгласувани практики между дружества за линейно корабоплаване (консорциуми) (ОВ L 256, 29.9.2009 г., стр. 31).
      За целите на Споразумението разпоредбите на регламента се четат както следва:
      В член 1 думите „пристанища на Общността“ се четат „пристанища на територията, която се обхваща от Споразумението за ЕИП“.“
   
   Член 3
   Текстовете на Регламент (ЕО) № 906/2009 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 4
   Настоящото решение влиза в сила на 1 май 2010 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (6). То се прилага от 26 април 2010 г.
   Член 5
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 30 април 2010 година.
      
         
            За Съвместния комитет на ЕИП
         
         
            Председател
         
         Alan SEATTER
      
   
   
      (1)  ОВ L 143, 10.6.2010 г., стр. 28.
   
      (2)  ОВ L 89, 29.3.2007 г., стр. 31.
   
      (3)  ОВ L 256, 29.9.2009 г., стр. 31.
   
      (4)  ОВ L 100, 20.4.2000 г., стр. 24.
   
      (5)  Изброено тук само с информационна цел. Във връзка с прилагането вж. приложение XIV относно конкуренцията.“
   
      (6)  Без отбелязани конституционни изисквания.